
11 Μαΐου 2018 


ΤΕΥΧΟΣ Α.Α.Π. 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΑΛΟΤΡΙΩΣΕΩΝ ΚΑΙ ΠΟΑΕΟΔΟΜΙΚΩΝ ΘΕΜΑΤΩΝ 


Αρ. Φύλλου 90 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χαρακτηρισμός οδικών τμημάτων : α) παράκαμ¬ 
ψη Ζυφιά, β) βελτίωση της Επαρχιακής Οδού 14 
από Ανέμωνα Θολοποταμίου έως Κοντυλόπο Θο- 
λοποταμίου και γ) βελτίωση της Επαρχιακής Οδού 
14 από παράκαμψη Πυργίου έως παράκαμψη Με¬ 
στών, ως τμήματα του Επαρχιακού Οδικού Δικτύ¬ 
ου του Νομού Χίου. 

2 Τροποποίηση σχεδίου πόλης στο Ο. Τ. 72 της Δ.Ε. 
Νέας Ιωνίας του Ενιαίου Δήμου Βόλου. 

ΔΙΟΡΘΩΣΕΙΣ ΣΦΑΑΜΑΤΩΝ 

3 Διόρθωση σφάλματος στην ΥΠΟΑ/ΓΔΟΥ/ΔΠΥ- 
ΑΤΠ/ΤΑΑΑΑ/Φ.121/257898/23485/4542/1101/ 
12-7-2017 ειδοποίση παρακατάθεσης που δημο- 
σιεύθηκε στο ΦΕΚ 167/τ.ΑΑΠ/20-7-2017. 


ΑΠΟΦΑΣΕΙΣ 

Αρίθμ.Δ13/θίκ/2217 (1) 

Χαρακτηρισμός οδικών τμημάτων: α) παράκαμ¬ 
ψη Ζυφιά, β) βελτίωση της Επαρχιακής Οδού 14 
από Ανέμωνα Θολοποταμίου έως Κοντυλόπο 
Θολοποταμίου και γ) βελτίωση της Επαρχιακής 
Οδού 14 από παράκαμψη Πυργίου έως παράκαμ¬ 
ψη Μεστών, ωςτμήματατου Επαρχιακού Οδικού 
Δικτύου του Νομού Χίου. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Το π.δ. 63/2005 (Α' 98) «Κωδικοποίηση της Νομο¬ 
θεσίας για την Κυβέρνηση και τα κυβερνητικά όργανα», 
όπως τροποποιήθηκε με το ν. 4320/2015 (Α' 29) και ισχύει. 

2. Το V. 2503/97 (Α' 107) «Διοίκηση, οργάνωση, στελέ- 
χωσητης Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

3. Το V. 3852/10 (Α' 87) «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 


4. Την κοινή απόφαση Δ16α/04/773/29.11.90 του Υπουρ¬ 
γού Προεδρίας και αναπληρωτή Υπουργού ΠΕ.ΧΩ.ΔΕ. 
«Περί εξαίρεσης διοικητικών πράξεων ή εγγράφων από 
τον κανόνα των τριών υπογραφών». 

5. Το π.δ. 70/2015, άρθρο 3 (Α' 114) σύμφωνα με το 
οποίο το Υπουργείο Υποδομών Μεταφορών και Δικτύων 
που είχε συγχωνευθεί σε Υπουργείο Οικονομίας, Υποδο¬ 
μών, Ναυτιλίας καιΤουρισμού, ανασυνιστάται σε Υπουρ¬ 
γείο Υποδομών Μεταφορών και Δικτύων. 

6. Το π.δ. 123/2016, άρθρο 4 (Α' 208) σύμφωνα με το 
οποίο το Υπουργείο Υποδομών Μεταφορών και Δικτύων, 
μετονομάζεται σε Υπουργείο Υποδομών και Μεταφορών, 
σε συνδυασμό με το άρθρο 3 του π.δ. 70/2015 (Α' 114). 

7. Το π.δ. 125/2016, (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

8. Το π.δ.123/2017 (Α' 151) «Οργανισμός του Υπουρ¬ 
γείου Υποδομών και Μεταφορών». 

9. Την απόφαση Δ13/οικ/471 /13.11.2017, του Υπουρ¬ 
γού Υποδομών και Μεταφορών, «Καθορισμός αρμοδι¬ 
οτήτων της Διεύθυνσης Οδικών Υποδομών (Δ13) του 
π.δ.123/2017 σε ότι αφορά τις υφιστάμενες, τις υπό ανά¬ 
θεση και τις προς δημοπράτηση συμβάσεις αρμοδιότη¬ 
τας της τέως Διεύθυνσης Οδικών Υποδομών (Δ.Ο.Υ.) του 
καταργηθέντος π.δ.109/2014». 

ΙΟ.Το V. 3155/55 (Α'63) «Περί κατασκευής και συντη- 
ρήσεως Οδών» και τα εκτελεστικά του διατάγματα. 

11 .Το β.δ. της 9.8.1955 «Περί Καθορισμού των Εθνικών 
Οδών κατά τις διατάξεις του V. 3155/55» και την απόφα¬ 
ση Γ 25871/9.7.1963 του Υπουργού Δημοσίων Έργων 
«Περί αριθμήσεωςτων Εθνικών Οδών». 

12. Το β.δ. της 6.2.1956 (Α' 47) «Περί Καθορισμού των 
Επαρχιακών Οδών των νομών του κράτους κατά τις δι¬ 
ατάξεις του V. 3155/1955». 

13. Το V. 1418/1984 (Α'23) «Δημόσια Έργα και ρυθμί¬ 
σεις συναφών θεμάτων» και ειδικότερα την παρ.3 του 
άρθρου 25. 

14. Την εγκύκλιο 18/99 με την ΔΜΕΟ/ε/516/10.5.1999 
«Περί χαρακτηρισμού οδών ως Εθνικών ή Επαρχιακών» 
σύμφωνα με το άρθρο 25, παρ. 3 του ν.1418/84. 

15. Το β.δ. 465/70 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρα¬ 
τηρίων κειμένων εκτός εγκεκριμένων σχεδίων πόλεων 
και κωμών ή εκτός κατοικημένων εν γένει περιοχών και 

περί κυκλοφοριακής συνδέσεως εγκαταστάσεων μετά 
των σδών», όπωςτρσπσπσιήθηκε και ισχύει σήμερα με 
τα π.δ. 118/2006. 

16. Τον.653/77 (Α' 214)«Περίυποχρεώσεωςτωνπαροδί- 
ων ιδιοκτητών για την διάνοιξη Εθνικών Οδών κ.λπ.»άπως 
τροποποιήθηκε και συμπληρώθηκε μέχρι σήμερα και το 
π.δ. 929/1979 (Α'259) «Περί εκτελέσεως του άρθρου 1 
του V. 653/1977». 

17. Το π.δ. 209/98 «Λήψη μέτρων για την ασφάλεια 
υπεραστικής συγκοινωνίας». 

1 δ.Τηνδιαπιστωτική απόφαση ΔΜΕΟ/ε/ο/114/3.2.1995 
του Υπουργού Περιβάλλοντος Χωροταξίας και Δημοσί¬ 
ων Έργων «Ανακατάταξη Επαρχιακού Οδικού Δικτύου 
Νήσων εκτός από την Κρήτη, Εύβοια, Κέρκυρα και Ρόδο». 

19. Την απόφαση ΔΐνΐΕΟ/ε/ο/266/9.3.1995 (Β'293) του 
Υπουργού Περιβάλλοντος Χωροταξίας και Δημοσίων 
Έργων «Περί Ανακατάταξης Επαρχιακού Οδικού Δικτύου 
των Νομών της Χώρας». 

20. Την απόφαση ΔΜΕΟ/ε/οικ/1308/15.12.1995 (Β'30) 
του Υπουργού Περιβάλλοντος Χωροταξίας και Δημοσίων 
Έργων «Κατάταξη Εθνικών Οδών περιφερειών Αττικής, 
Στερεός Ελλάδας, Θεσσαλίας, Ηπείρου, Μακεδονίας και 
Θράκης σε Βασικό (Πρωτεύον), Δευτερεύον καιΤριτεύον 
Εθνικό Θδικό Δίκτυο». 

21. Την ανάγκη χαρακτηρισμού των οδών που ανα- 
φέρεται στο θέμα, για να εναρμονίζονται οι ανάλογες 
νομοθετικές διατάξεις. 

Αφού είδαμε: 

1. Το β.δ. της 6.2.1956 (Α' 47) «Περί Καθορισμού των 
Επαρχιακών Οδών των νομών του κράτους κατά τις 
διατάξεις του ν. 3155/55», με το οποίο καθορίζονται οι 
επαρχιακές οδοί «11. Χίος - Χαλκειός - Αγ. Ειρήνη από 
εθν. Οδού Χίου - Καλλιμασιάς και δια Ζιφιά, Αγ. Γεωργί¬ 
ου, Βέσας και Ελάτας» και «14. Χίος - Πυργί - Πασαλιμάνι 
από εθν. οδού Χίου -Καλλιμασιάς και δια Θολοποταμίου, 
Αργολίων, Ολύμπων και Μεστών εις επαρχ. οδόν 11». 

2. Τη διαπιστωτική απόφαση ΔΜΕΟ/ε/ο/114/3.2.1995 
του Υπουργού Περιβάλλοντος Χωροταξίας και Δημοσί¬ 
ων Έργων «Ανακατάταξη Επαρχιακού Οδικού Δικτύου 
Νήσων εκτός από την Κρήτη, Εύβοια, Κέρκυρα και Ρόδο» 
με το οποίο διαπιστώνεται ότι δεν χρειάζεται οι Επαρχι¬ 
ακοί Δρόμοι των Νήσων εκτός από την Κρήτη, Εύβοια, 
Κέρκυρα και Ρόδο, να καταταγούν στο Πρωτεύον και 
Δευτερεύον Επαρχιακό Οδικό Δίκτυο. 

3. Το 1472/2.4.2014 έγγραφο της ΔιεύθυνσηςΤεχνικών 
Έργων Περιφερειακής Ενότητας Χίου της Περιφέρειας 
Βορείου Αιγαίου που αφορούσε την ταυτοποίηση του 
Εθνικού και Επαρχιακού οδικού δικτύου της Περιφερει¬ 
ακής Ενότητας Χίου. 

4. Το 10822/20.7.2016 έγγραφο της Γενικής Διεύθυν¬ 
σης Συγκοινωνιακών Υποδομών του Υπουργείο Μετα¬ 
φορών και Δικτύων με το οποίο διαβιβάζεται αίτημα για 
χαρακτηρισμό των επαρχιακών οδών της Π.Ε. Χίου. 

5. Το οικ.5043/22.9.2017 έγγραφο της Διεύθυνσης Θδι- 
κών Υποδομών του Υπουργείου Υποδομών και Μεταφο¬ 
ρών με το οποίο διαβιβάζονται στοιχεία για τον επανα¬ 
καθορισμό του επαρχιακού οδικού δικτύου της Π.Ε. Χίου. 

6. Το 4513/11.10.2017 έγγραφο της ΔιεύθυνσηςΤεχνι¬ 
κών Έργων Περιφερειακής Ενότητας Χίου της Περιφέρει¬ 


ας Βορείου Αιγαίου στο οποίο αποστέλλονται παρατη- 
ρήσεις-διορθώσεις επί της πρότασης επανακαθορισμού 
του Επαρχιακού οδικού δικτύου της Π.Ε. Χίου. 

7. Το 5332/12.10.2017 έγγραφο της Διεύθυνσης Θδι- 
κών Υποδομών του Υπουργείου Υποδομών και Μεταφο¬ 
ρών με το οποίο δίνονται πληροφορίες για τον επανα- 
καθοριμό του Επαρχιακού οδικού δικτύου της Π.Ε. Χίου. 

8. Το 4809/2017/22.1.2018 έγγραφο της Διεύθυνσης 
Τεχνικών Έργων της Περιφερειακής Ενότητας Χίου της 
Περιφέρειας Βορείου Αιγαίου, με το οποίο δίνονται πα¬ 
ρατηρήσεις για την διαδικασία επανακαθορισμού του 
επαρχιακού οδικού δικτύου της Π.Ε. Χίου και αιτείται ο 
χαρακτηρισμός των παραπάνω οδών κατά προτεραι¬ 
ότητα. 

Ειδικότερα: 

Για τον χαρακτηρισμό της παράκαμψης Ζυφιά (α): 

9. Το 17128/23.4.2013 έγγραφο της ΔιεύθυνσηςΤε¬ 
χνικών Υπηρεσιών του Δήμου Χίου με το οποίο απο- 
στέλλεται η εισήγηση που αφορά τον αποχαρακτηρισμό 
τμήματος της Επαρχιακής οδού 11 και τον αντίστοιχο 
χαρακτηρισμό της παράκαμψης Ζυφιά ως Επαρχιακής. 

10. Το από 16.6.2014 απόσπασμα πρακτικού του Δημο¬ 
τικού Συμβουλίου Χίου (ΑΔΑ: 632ΘΩΗΝ-ΥΙΥ) στο οποίο 
αποφασίζεται ομόφωνα ο χαρακτηρισμός της παρά¬ 
καμψης Ζυφιά και ο αποχαρακτηρισμός αντίστοιχα του 
τμήματος της Επαρχιακής οδού 11 (αριθμός απόφασης 
312/2014). 

11. Το από 29.7.2014 απόσπασμα πρακτικού Νο7 (ΑΔΑ: 
ΩΙ6Μ7ΛΩ-Π31)του Περιφερειακού Συμβουλίου Βορείου 
Αιγαίου με το οποίο αποφασίζεται ομόφωνα ο χαρακτη¬ 
ρισμός της οδού «Παράκαμψη Ζυφιά» ως επαρχιακή, 
(αριθμός απόφασης 93). 

12. Την από 6.10.2014Τεχνική Έκθεση της Διεύθυνσης 
Τεχνικών Έργων Π.Ε. Χίου που αφορά την οδό παράκαμ¬ 
ψης Ζυφιά. 

13. Το 6198/6.10.2014 έγγραφο της ΔιεύθυνσηςΤεχνι¬ 
κών Έργων της Περιφέρειας Βορείου Αιγαίου με το οποίο 
αποστέλλονται έγγραφα και αιτείται ο χαρακτηρισμός 
της παράκαμψης Ζυφιά ως Επαρχιακή. 

14. Την Θριζοντιογραφία σε κλίμακα 1:5000, της «Θρι- 
στική Μελέτη Θδοποιίας. Μελέτη Παράκαμψης Ζυφιά- 
Χαλκειούς και Αγίου Γεωργίου Χίου. Τμήμα 2: Παράκαμ¬ 
ψη Ζυφιά από χθ.2+000 έως χθ.4+400 και συνδετήριοι 
οδοί», θεωρημένη από την Διεύθυνση Τεχνικών Έργων 
Π.Ε. Χίου στις 6.10.2014. 

Για τον χαρακτηρισμό του τμήματος της Επαρχιακής 
οδού 14 από Ανέμωνα Θολοποταμίου ως Κοντυλόπο 
Θολοποταμίου (β): 

15. Την από 19.6.2014Τεχνική Έκθεση της Περιφέρειας 
Βορείου Αιγαίου που αφορά το τμήμα της Επαρχιακής 
Θδού 14 από Ανέμωνα ως Κοντυλόπο Θολοποταμίου. 

16. Το 27353/7.10.2014 έγγραφο της ΔιεύθυνσηςΤεχνι¬ 
κών Υπηρεσιών του Δήμου Χίου με το οποίο συμφωνεί 
για τον χαρακτηρισμό ως Επαρχιακή Θδό από Ανέμωνα 
ως Κοντυλόπο Θολοποταμίου. 

17. Το από 29.10.2014 απόσπασμα Πρακτικού Νοί 1 
τηςΔημόσιαςΣυνεδρίασηςτου Περιφερειακού Συμβου¬ 
λίου Βορείου Αιγαίου (ΑΔΑ: ΩΘ7Ω7ΛΩ-ΗΤ9) στο οποίο 
αποφασίζει ομόφωνα την έγκριση του χαρακτηρισμού 

της οδού, «Ανέμωνα Θολοποταμίου ως Κοντυλόπο Θο- 
λοποταμίου», ως Επαρχιακή και την ανάληψη όλων των 
υποχρεώσεων που απορρέουν από τον χαρακτηρισμό 
(αριθμός απόφασης 131). 

18. Το 6317/3.11.2014 έγγραφο της Διεύθυνσης Τε¬ 
χνικών Έργων της Π.Ε. Χίου, της Περιφέρειας Βορείου 
Αιγαίου με το οποίο αποστέλλονται σχετικά έγγραφα 
και αιτείται ο χαρακτηρισμός του τμήματος από Ανέ¬ 
μωνα Θολοποταμίου ως Κοντυλόπο Θολοποταμίου ως 
Επαρχιακή οδός. 

19. Την Οριζοντιογραφία με στοιχεία [«Επαρχιακής 
Θδός 14: Χίος - Πυργί - Πασαλιμάνι (β.δ./γμα 6/8-2-56, 
ΦΕΚ 47Α) Βελτίωση από Ανέμωνα Θολοποταμίου ως 
Κοντυλόπο Θολοποταμίου» Θέμα: «Χαρακτηρισμός - 
ΑποχαρακτηρισμόςΤμήματος Επαρχιακής Θδού»] θεω¬ 
ρημένη από την Περιφέρεια Βορείου Αιγαίου. 

Για τον χαρακτηρισμό των βελτιωμένων τμημάτων 
της Επαρχιακής οδού 14 από Παράκαμψη Πυργίου ως 
Παράκαμψη Μεστών Χίου (γ): 

20. Την από 29.10.2014Τεχνική Έκθεση της Περιφέρει¬ 
ας Βορείου Αιγαίου που αφορά το τμήμα της Επαρχιακής 
Θδού 14 από Παράκαμψη Πυργίου ως και παράκαμψη 
Μεστών. 

21 .Το 45110/4.12.2014 έγγραφο της Διεύθυνσης Τεχνι¬ 
κών Υπηρεσιών του Δήμου Χίου με το οποίο συμφωνεί 
με τον χαρακτηρισμό ως Επαρχιακής, της οδού από πα¬ 
ράκαμψη Πυργίου έως παράκαμψη Μεστών. 

22. Το από 20.5.2015 απόσπασμα Πρακτικού Νο7 της 
Δημόσιας Συνεδρίασης του Περιφερειακού Συμβουλί¬ 
ου Βορείου Αιγαίου (ΑΔΑ: ΩΩΜΤ7ΛΩ - ΟΘΟ) στο οποίο 
αποφασίζει ομόφωνα την έγκριση του χαρακτηρισμού 
της οδού, «από παράκαμψη Πυργίου ως παράκαμψη Με¬ 
στών Χίου», ως Επαρχιακή και την ανάληψη όλων των 
υποχρεώσεων που απορρέουν από τον χαρακτηρισμό 
(αριθμός απόφασης 50). 

23. Το 3616/3.6.2015 έγγραφο της ΔιεύθυνσηςΤεχνικών 
Έργων της Π.Ε. Χίου, της Περιφέρειας Βορείου Αιγαίου με 
το οποίο αποστέλλονται σχετικά έγγραφα και αιτείται ο 
χαρακτηρισμός του τμήματος από παράκαμψη Πυργίου 
ως παράκαμψη Μεστών Χίου ως Επαρχιακή οδός. 

24. Την Οριζοντιογραφία με στοιχεία [«Επαρχιακής 
Οδός 14: Χίος - Πυργί - Πασαλιμάνι (β.δ./γμα 6/8-2-1956, 
ΦΕΚ 47Α) Βελτίωση από παράκαμψη Πυργίου ως παρά¬ 
καμψη Μεστών» Θέμα: «Χαρακτηρισμός-Αποχαρακτη¬ 
ρισμός Τμήματος Επαρχιακής Οδού»] θεωρημένη από 
την Περιφέρεια Βορείου Αιγαίου. 

Και επειδή: 

1 .Τα συγκεκριμένα οδικά τμήματα (α), (β),(γ) δεν είναι 
χαρακτηρισμένα αλλά έχουν τα γεωμετρικά και λειτουρ¬ 
γικά χαρακτηριστικά που αντιστοιχούν σε Επαρχιακούς 
Δρόμους και αποτελούν αντίστοιχα παρακάμψεις και 
βελτιώσεις των υφιστάμενων Επαρχιακών Οδών (11) 
«Χίος - Χαλκειός - Αγ. Ειρήνη» και (14) «Χίος - Πυργί - 
Πασαλιμάνι». 

2. Τα υπόψη οδικά τμήματα έχουν τα ακόλουθα γνω¬ 
ρίσματα: 

α) Η Παράκαμψη Ζυφιά (α) παρακάμπτει τον οικισμό 
Ζυφιά κατά μήκος του οδικού άξονα Χαλκειός-Ζυφιάς- 
Άγιος Γιώργης Συκούσης, η οποία αποτελεί τμήμα της 


Επαρχιακής Οδού 11 «Χίος-Χαλκειός-Αγ. Ειρήνη». Σύμ¬ 
φωνα με την Τεχνική Έκθεση της Διεύθυνσης Τεχνικών 
Έργων Π.Ε. Χίου το μήκοςτης παρακαμπτήριος οδού είναι 
2.765μ και το πλάτος του καταστρώματος της 7,50μ στα 
πρώτα 2.340μ και τα υπόλοιπα 425μ το πλάτος του είναι 
6,00μ.. Η κατάσταση του οδοστρώματος είναι πολύ καλή 
συμπεριλαμβανομένης και της διαγράμμισής της. Η παρα¬ 
πάνω παράκαμψη και οι βελτιώσεις της ολοκληρώθηκαν 
και δόθηκαν σε κυκλοφορία στις 28 Νοεμβρίου 2013. 

β) Το τμήμα (β) από Ανέμωνα Θολοποταμίου έως Κο¬ 
ντυλόπο Θολοποταμίου αποτελεί βελτίωση της Επαρχι¬ 
ακής Θδού 14 «Χίος - Πυργί - Πασαλιμάνι». Σύμφωνα 
με την Τεχνική Έκθεση της Διεύθυνσης Τεχνικών Έργων 
της Π.Ε. Χίου και θεωρώντας ως αρχή χιλιομέτρησης 
(χ.θ.0+000) τους ανεμόμυλους στην περιοχή Ανέμωνα 
Θολοποταμίου η υπόψη βελτίωση ακολουθεί σε γενικές 
γραμμές την προϋπάρχουσα χάραξη έως την χ.θ.3+140 
όπου ξεκινάει η οδός παράκαμψης Κοντυλόπου μήκους 
2.280μ.Το υπόψη τμήμα ολοκληρώνεται στη χ.θ.5+580. 
Το πλάτος του καταστρώματος της οδού είναι 7,50μ, η 
κλίση της είναι ήπια με τις μεγαλύτερες κλίσεις να υφί- 
στανται στο τμήμα παράκαμψης Κοντυλόπου όπου 
φθάνει έως 8,40%. Η κατάσταση του οδοστρώματος 
είναι καλή και το έργο ολοκληρώθηκε και δόθηκε στην 
κυκλοφορία στις 30 Μαΐου 2008. 

γ)Τοτμήμα (γ) από παράκαμψη Πυργίου έως παράκαμ¬ 
ψη Μεστών αποτελεί βελτίωση της Επαρχιακής Θδού 14 
«Χίος - Πυργί - Πασαλιμάνι». Σύμφωνα με την Τεχνική 
Έκθεση της ΔιεύθυνσηςΤεχνικών Έργων της Π.Ε. Χίου 
και θεωρώντας ως αρχή χιλιομέτρησης (χ.θ.0+000) το 
κτήριο της Π.Ε. Χίου (οδός Πολυτεχνείου 1, Χίος) το 
υπόψη τμήμα ξεκινάει από την χθ.25+600 (αρχή παρά¬ 
καμψης Πυργίου) και τελειώνει στην χθ.37+400 (τέλος 
παράκαμψης Μεστών). Στο παραπάνω τμήμα εκτός από 
τις παρακάμψεις των οικισμών Πυργίου, Θλύμπων και 
Μεστών υπάρχουν και τμήματα παραλλαγήςτης αρχικής 
χάραξης, τα οποία επίσης βελτιώνουν και αντικαθιστούν 
την Επαρχιακή οδό 14. Το πλάτος του καταστρώματος 
της οδού είναι 7,50μ έως 8,00μ ενώ η κλίση της είναι 
ήπια με τις μεγαλύτερες κλίσεις να φτάνουν τοπικά έως 
8,00%. Η ολοκλήρωση του έργου και η παράδοση σε 
κυκλοφορία έγινε στις αρχές του 2008. 

3. Οι παραπάνω παρακάμψεις και βελτιώσεις των επαρ¬ 
χιακών οδών 11 και 14, του νομού Χίου, έχουν καλύτερα 
γεωμετρικά και λειτουργικά χαρακτηριστικά σε σχέση με 
τηνπροϋφιστάμενη οδό αυξάνοντας την κυκλοφοριακή 
ικανότητα και παρέχοντας μεγαλύτερη ασφάλεια στους 
κινούμενους επί των οδών αυτών. 

4. Οι παρακάμψεις των οικισμών συμβάλουν στην 
αποσυμφόρηση της κυκλοφορίας στα τμήματα που δι¬ 
έρχονται μέσα από τους οικισμούς, τα οποία μετά την 
παράδοση σε κυκλοφορία των παρακάμψεων εξυπη¬ 
ρετούν μόνο τις τοπικές ανάγκες αυτών. 

5. Σύμφωνα με την παράγραφο 3 του άρθρου 25 του 
V. 1418/84 επιτρέπεται σε περίπτωση αμφιβολίας σχε¬ 
τικά με τον χαρακτηρισμό τμημάτων οδών ως Εθνικών 
ή Επαρχιακών λόγω παραλλαγών ή χρησιμοποίησης 
τους ως κλάδων κυκλοφοριακών κόμβων ή για άλλους 
ανάλογους λόγους ο καθορισμός να γίνεται με απόφα- 

ση του Υπουργού Δημοσίων Έργων που δημοσιεύεται 
στην Εφημερίδα της Κυβερνήσεως, αποφασίζουμε: 

Εντάσσουμε στο Επαρχιακό Οδικό Δίκτυο του Νομού 
Χίου τα οδικά τμήματα: 

α) την παράκαμψη του οικισμού Ζυφιά στην υπ'αρίθμ. 
(11) «Χίος-Χαλκειός-Αγ. Ειρήνη» Επαρχιακή Οδό (αριθμός 
χάρτη 1/3). 

β) Το τμήμα της Επαρχιακής οδού 14 από Ανέμωνα 
θολοποταμίου έως Κοντυλόπο θολοποταμίου συμπερι- 
λαμβανομένης και της παράκαμψης Κοντυλόπου, στην υπ' 
αρίθμ. (14) «Χίος - Πυργί - Πασαλιμάνι» (αριθμός χάρτη 
2/3) και 

γ) Το τμήμα της Επαρχιακής οδού 14 από Πυργί έως 
Μεστά συμπεριλαμβανομένων των βελτιώσεων και των 
παρακάμψεων των οικισμών Πυργίου, Ολύμπων και Με¬ 
στών, στην υπ'αρίθμ. (14) «Χίος-Πυργί- Πασαλιμάνι» 
(αριθμός χάρτη (3/3) όπως ακριβώς απεικονίζονται 
στους συνημμένους χάρτες της Διεύθυνσης Οδικών 
Υποδομών του Υπουργείου Υ.ΜΕ., σε υπόβαθρο ορθο- 
φωτοχαρτών (2007) της ΕΚΧΑ Α.Ε. 


Από τις διατάξεις της απόφασης αυτής δεν προκύπτει 
δαπάνη σε βάρος του κρατικού προϋπολογισμού. 

Η απόφαση αυτή και οι συνημμένοι σε αυτή χάρτες, 
με στοιχεία: «Αρ. Χάρτη 1/3: Χαρακτηρισμός της παρά¬ 
καμψης Ζυφιά ως τμήματος του Επαρχιακού Δικτύου 
υπ.αριθ.11 :"Χίος - Χαλκειός - Αγ. Ειρήνη"του ν. Χίου», «Αρ. 
Χάρτη 2/3: Χαρακτηρισμός της βελτίωσης της Επαρχιακής 
Οδού 14 του ν. Χίου από Ανέμωνα Θολοποταμίου έως 
Κοντυλόπο Θολοποταμίου ως τμήματος του Επαρχιακού 
Δικτύου υπ.αριθ.14: "Χίος - Πυργί - Πασσαλιμάνι"Ν. Χίου» 
και «Αρ. Χάρτη 3/3: Χαρακτηρισμός της βελτίωσης της 
Επαρχιακής Οδού 14 του ν. Χίου από παράκαμψη Πυργίου 
έως παράκαμψη Μεστών ως τμήματος του Επαρχιακού 
Δικτύου υπ.αριθ.14: "Χίος - Πυργί - Πασσαλιμάνι" Ν. Χίου» 
να δημοσιευθούν στην Εφημερίδα της Κυβέρνησης. 

Αθήνα, 26 Απριλίου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 

Αριθμ. 2758 _ (2) 

Τροποποίηση σχεδίου πόλης στο Ο. Τ. 72 της Δ.Ε. 

Νέας Ιωνίας του Ενιαίου Δήμου Βόλου. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ.3,186 και 283 του ν. 3852/2010 
«Νέα Αρχιτεκτονική της Αυτοδιοίκησης κ.λπ. (Καλλικρά¬ 
της)» (Φ.Ε.Κ.87Α710) όπως τροποποιήθηκαν, συμπλη¬ 
ρώθηκαν, αντικαταστάθηκαν, διορθώθηκαν και ισχύουν 
ως σήμερα. 

2. Το π.δ. 129/2010 (ΦΕΚ 222/27-12-2012 τ.Α') «Οργα¬ 
νισμός της Περιφέρειας Θεσσαλίας». 

3. Τη με αρ. πρωτ. οικ.2899/1-9-2014 (ΦΕΚ 2474/Β/ 
17-9-2014) απόφαση του Περιφερειάρχη Θεσσαλίας με 
θέμα «Αναπλήρωση Περιφερειάρχη Θεσσαλίας». 

4. Τιςδιατάξειςτουν.δ.της17-7-23(ΦΕΚ228/Α/16-8-1923) 
«περί σχεδίων πόλεων, κωμών και συνοικισμών του 
Κράτους και οικοδομής αυτών» όπως τροποποιήθηκαν, 
συμπληρώθηκαν, αντικαταστάθηκαν, διορθώθηκαν και 
ισχύουν ως σήμερα. 

5. Τις διατάξεις του ν. 1337/83 (ΦΕΚ 33/Α/04-03-1983) 
όπως τροποποιήθηκαν, συμπληρώθηκαν, αντικαταστά- 
θηκαν, διορθώθηκαν και ισχύουν ως σήμερα. 

6. Τις διατάξεις των άρθρων 152 και 154 του π.δ. της 
14/27.7.1999, (Φ.Ε.Κ.580Δ799) «Κώδικας Βασικής Πολε- 
οδομικής Νομοθεσίας». 

7. Τις διατάξεις του άρθρου 29 του ν. 2831/2000 
(Φ.Ε.Κ.140Α/2000) «Περί τροποποίησης των διατάξε¬ 
ων του V. 1577/85 - Γ.Ο.Κ. και άλλες πολεοδομικές δι¬ 
ατάξεις» όπως αντικαταστάθηκαν με το άρθρο 10 του 
V. 3044/2002, (Φ.Ε.Κ.197Α72002) περί «Μεταφοράς συ- 
ντελεστού δομήσεως κ.λπ.». 

8. Τις διατάξεις τις παρ. 8 του άρθρου 4 του ν. 2508/1997, 
όπως τροποποιήθηκαν, συμπληρώθηκαν, αντικαταστά- 
θηκαν, διορθώθηκαν και ισχύουν ως σήμερα. 

9. Τις διατάξεις του ν. 4067/2012 «Νέος Θικοδομικός 
Κανονισμός» (Φ.Ε.Κ. 79/Α/09-04-2012). 

10. Την Εγκ.-43511/161/55/13-6-1988 (Εγκ.55/88) 
«Θδηγίες και προδιαγραφές για τροποποιήσεις, επεκτά¬ 
σεις, ρυμοτομικών σχεδίων». 

11. Την Εγκ.-18894/6/5-5-2006 (Εγκ.6/06) «Άσκηση 
αρμοδιοτήτων πολεοδομικού σχεδιασμού». 

12. Την Εγκ.-29829/14-06-2012 (Εγκ.10/2012) «Αρ¬ 
μοδιότητες γνωμοδότησης ΣΥ.ΠΘ.Θ.Α. Περιφερειακών 
Ενοτήτων/Περιφερειών για θέματα πολεοδομικού σχε- 
διασμού». 

13. Τις διατάξεις του ν. 4315/2014 «Πράξεις εισφοράς 
σε γη και σε χρήμα - Ρυμοτομικές απαλλοτριώσεις και 
άλλες διατάξεις» (Φ.Ε.Κ. 269/Α/24-12-2014). 

14. Το β.δ. της 11 -06-1956 (ΦΕΚ 144 Α') περί "Εγκρίσε- 
ωςτου ρυμοτομικού σχεδίου Ν. Ιωνίας (Βόλου)". 

15. Την απόφαση Γ.Γ. Αποκεντρωμένης Διοίκησης 
Θεσσαλίας-Στερεάς Ελλάδας 3018/167095 (ΦΕΚ 237/ 
Α.Α.Π./04-11 -2016) περί «Έγκρισης Μελέτης Αναθεώρη¬ 
σης και Επέκτασης του Γενικού Πολεοδομικού Σχεδίου 
Γ.Π.Σ. του Πολεοδομικού Συγκροτήματος (Π.Σ.) Βόλου.» 

16. Την Τεχνική Έκθεση της Τεχνικής Υπηρεσίας του 
Δήμου Βόλου. 


17. Την υπ'αριθμ. πρωτ. 4781/06-06-2017 εισήγηση 
της Διεύθυνσης Υπηρεσίας Δόμησηςτου Δήμου Βόλου. 

18. Τη με αρ. 116/2017 απόφαση της Επιτροπής Ποι¬ 
ότητας Ζωής του Δήμου Βόλου. 

19. Την υπ' αρ. 394/2017 απόφαση του Δημοτικού 
Συμβουλίου του Δήμου Βόλου. 

20. Τα Τυπογραφικά Διαγράμματα με ημερομηνία Σε¬ 
πτέμβριος 2017, που συντάχθηκαν από τονΤοπογράφο 
Μηχανικό ΠΕ Ν. Χατζήπαρασίδη, θεωρήθηκαν από την 
Διεύθυνση Τεχν. Υπηρεσιών του Δήμου Βόλου και συ¬ 
νοδεύουν την με αρ. 394/2017 απόφαση του δημοτικού 
συμβούλιο Βόλου. 

21. Την από 03-10-2017 βεβαίωση του Αντιδημάρχου 
Τεχνικών Υπηρεσιών-Δόμησης-Βιώσιμης Κινητικότητας 
με την οποία βεβαιώνεται ότι δεν θίγονται άρτια οικό¬ 
πεδα, δεν υφίστανται μη άρτια οικόπεδα, δεν θίγονται 
οικοδομές νομίμως υφιστάμενες και δεν προκαλείται 
δαπάνη σε βάρος του Δημοσίου. 

22. Το με αρ. πρωτ. 8824/05-10-2017 έγγραφο της Δι¬ 
εύθυνσης Υπηρεσίας Δόμησης του Δήμου Βόλου, με το 
οποίο διαβιβάστηκε στην Υπηρεσία μας ο φάκελος της 
προτεινόμενης ρύθμισης του θέματος και με το οποίο 
βεβαιώνεται ότι δεν υποβλήθηκαν ενστάσεις κατά της 
394/2017 Α.Δ.Σ. μέσα στη νόμιμη προθεσμία. 

23. Το με αρ. 7702/2017/13-02-2018 έγγραφο της 
Διεύθυνσης Περιβάλλοντος και Χωρικού Σχεδιασμού 
της Περιφέρειας Θεσσαλίας προς το ΣΥ.ΠΘ.Θ.Α Π.Ε. Μα¬ 
γνησίας και Σποράδων με το οποίο διαβιβάστηκε η από 
05-02-2018 εισήγηση της υπηρεσίας καιτοΤοπογραφικό 
Διάγραμμα που τη συνοδεύει. 

24. Το απόσπασμα του Πρακτικού της3ης/03-04-2018 
Συνεδρίασης του ΣΥ.ΠΘ.Θ.Α. Π.Ε. Μαγνησίας και Σποράδων 
(Πράξη 27π), με το οποίο το Συμβούλιο γνωμοδοτεί ομό¬ 
φωνα υπέρ της έγκρισης της παραπάνω τροποποίησης. 

Επειδή: 

1. Έχουν υποβληθεί τα δικαιολογητικά, όπως ορίζει η 
εγκύκλιος 55/1988, ο ν. 4067/2012 και οι Καταργούμε- 
νες - Μεταβατικές Διατάξεις, άρθρο 6 του ν. 4315/2014. 

2. Σύμφωνα με το άρθρο 1 παρ. 1.3α του ν.δ. 17-7-1923, 
κάθε τροποποίηση εγκεκριμένου ρυμοτομικού σχεδίου 
πρέπει να κατευθύνεται από πολεοδομικά κριτήρια και 
να αποβλέπει στην θεραπεία πολεοδομικών αναγκών, 
υγιεινής, συγκοινωνίας, ασφάλειας, οικονομίας και αι¬ 
σθητικής, τις οποίες εμφανίζει η οικιστική ανάπτυξη και 
διαμόρφωση της πόλης στην εξέλιξή της. 

3. Σύμφωνα με το αρθρ. 10 παρ. 4α του ν. 3044/2002, 
οι τροποποιήσεις εγκεκριμένων ρυμοτομικών σχεδίων 
πόλεων δεν πρέπει να επιφέρουν μείωση της συνολικής 
επιφάνειας κοινόχρηστων χώρων, ούτε των αναγκαίων 
κοινωφελών χώρων, σύμφωνα με τα γενικά πλαίσια χρή¬ 
σεων γης (ΓΠΣ, ΣΧΘΘΑΠ). Στη συγκεκριμένη περίπτωση 
προκύπτει αύξηση των κοινοφελών χώρων, όπως αυτή 
προκύπτει από το συνημμένο τοπογραφικό διάγραμμα. 

4. Στη συγκεκριμένη συνοικία υπάρχουν το 13ο και 
14ο Νηπιαγωγείο, από τα οποία το πρώτο φιλοξενείται 
στο κτίριο του Α' Βρεφονηπιακού Σταθμού όπου η κα¬ 
τάσταση είναι ασφυκτική λόγω του αυξημένου αριθμού 

νηπίων και έλλειψης χώρων, ενώ το 14ο Νηπιαγωγείο 
στεγάζεται σε ενσικιαζόμενσ ακίνητσ, τσ σπσίσ δεν πλη¬ 
ροί όλες τις απαιτούμενες προδιαγραφές. 

5. Με την προτεινόμενη τροποποίηση, τμήμα του Ο.Τ. 72 
με στοιχεία α,β,γ,δ,α χαρακτηρίζεται ως "Χώρος Νηπιαγω¬ 
γείου" καθώς εξασφαλίζεται κτίριο, το οποίο ανήκει στην 
ιδιοκτησία του Δήμου και μπορεί να καλύψει τις προδιαγρα¬ 
φές καθώς και τις απαιτήσεις σε απαραίτητο αύλειο χώρο. 

6. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του Κρατικού προϋπολογισμού και προϋπολογισμού του 
οικείου Ο.Τ.Α., αποφασίζουμε: 

1. Την έγκριση της τροποποίησης του σχεδίου πόλης 
στο Ο.Τ. 72 της Δ.Ε. Νέας Ιωνίας του Ενιαίου Δήμου Βό¬ 
λου, σύμφωνα με το εγκεκριμένο σχέδιο. 

2. Τη Διατήρηση των όρων δόμησης που ισχύουν στην 
περιοχή, σύμφωνα και με το 7ο σχετ. 


3. Η ισχύς της απόφασης αυτής αρχίζει από την δημο¬ 
σίευση της στην Εφημερίδα της Κυβερνήσεως. 

4. Επιτρέπεται η υποβολή προσφυγής στον Γενικό 
Γραμματέα Αποκεντρωμένης Διοίκησης Θεσσαλίας και 
Στερεός Ελλάδας μέχρι συστάσεως της αυτοτελούς Υπη¬ 
ρεσίας εποπτείας ΟΤΑ (Ελεγκτής Νομιμότητας), μόνο για 
Παράβαση του Νόμου, σύμφωνα με τις διατάξεις 227 του 
V. 3852/2010 (ΦΕΚ 87/Α/2010) και σε προθεσμία δέκα 
πέντε (15) ημερών, από τη δημοσίευση της ή την ανάρ¬ 
τηση της στο διαδίκτυο ή από την κοινοποίηση της ή 
αφού έλαβε γνώση αυτής. 

Η παρούσα απόφαση με το σχεδιάγραμμα που την συνο¬ 
δεύει να δημοσιευθεί στην Εφημερίδα της Κυβερνήσεως. 

Λάρισα, 18 Απριλίου 2018 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην ΥΠΠΟΑ/ΓΔΟΥ/ΔΠΥΑΤΠ/ΤΑΑΑΑ/Φ.121/257898/ 
23485/4542/1101/12-7-2017 ειδοποίηση παρακατάθε¬ 
σης αποζημίωσης λόγω απαλλοτρίωσης που δημοσιεύ- 


θηκε στο ΦΕΚ 167/τ.ΑΑΠ/20-7-2017 στη σελίδα 1478 
στην στήλη Α, στον στίχο 11, διορθώνεται 
το εσφαλμένο «Κυριακής Καρατσώλη» 
στο ορθό «Κυριακής Καρατσιώλη». 

(Από το Υπουργείο Πολιτισμού και Αθλητισμού) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθύητίΒΒίθτ.ΒίΟΐΒί.αΓ 









